Szám: 1- 9/2014 15 . sz. napirendi pont anyaga

**Előterjesztés**

Zalaszentgrót Városi Önkormányzat Képviselő-testületének

2014. szeptember 11-i rendes ülésére

**Tárgy:** Pótelőirányzat biztosítása a Városi Sportcsarnok tetőszigeteléséhez

**Tisztelt Képviselő-testület!**

A Városi Sportcsarnokban ebben az évben több karbantartási és felújítási munka is elvégzésre került, amelyet a lakosság és a sportszervezetek részéről is örömmel fogadtak. A betervezett munkák előreláthatólag az iskolakezdésre elkészülnek.

A munkák során ipari alpinistákkal ellenőriztettük a beázás okait, akik felmérték a problémás helyeket, így szembesülhettünk a tető valós - sürgős intézkedést igénylő - állapotával.

A dupla fedelű fényalagút rétegei elváltak egymástól, illetve a fényalagút és a tető anyaga közötti illesztésből a szigetelés kiöregedett vagy hiányos, melynek következtében lényegében 3-4 cm-es hosszanti rés található a tető teljes hosszában. Ezeket mindenképp szükséges lenne azonnal pótolni.

A munkák elvégzésére három vállalkozótól árajánlatot kértünk, melyek az alábbi ajánlatokat adták:

* ATA-BÉTA Kft.Vonyarcvashegy: 495.300 Ft
* Domján László Keszthely: 420.000 Ft
* Szabó Dávid Gyenesdiás: 360.000 Ft

Az árajánlat tartalmazza a felhasználandó szigetelő és tömítő anyagok árát, az ipari alpintechnikai módszerrel történő munkavégzést, valamint az útiköltséget.

Teljes körű garanciát egyik vállalkozó sem tudott vállalni a tetőszerkezet rossz állapota miatt.

A munkák elvégzésének pénzügyi fedezete Zalaszentgrót Város 2014. évi költségvetésének működési tartalékából biztosítható.

A szigetelés javítása a nagyobb károkat megelőzése végett nem tűr halasztást.

A Gazdasági és Városfejlesztési Bizottság az előterjesztést a 2014. szeptember 4-i ülésén megtárgyalta, a 68/2014. (IX.4.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és fogadja el az alábbi határozati javaslatot:

**Határozati javaslat:**

Zalaszentgrót Város Önkormányzatának Képviselő-testülete hozzájárul a Városi Sportcsarnok tetőszigetelési munkáinak elvégzéséhez, melynek pénzügyi forrása az Önkormányzat 2014. évi költségvetésének működési tartalékából biztosítható.

A Képviselő-testület felhatalmazza a polgármester, hogy a munkák elvégzésére Szabó Dávid (8315 Gyenesdiás, Gödörházi u. 12) egyéni vállalkozóval bruttó 360.000 Ft vállalkozói díj kikötésével szerződést kössön.

**Határidő:** 2014. november 30.

**Felelős:** Baracskai József polgármester

**Zalaszentgrót**, 2014. augusztus 27.

**Baracskai József**

polgármester

A határozati javaslat a törvényességi

előírásnak megfelel.

**Dr. Simon Beáta**

jegyző